CELEX: 32005R0214
Language: el
Date: 2005-02-09
Title: Κανονισμός (ΕΚ) αριθ. 214/2005 της Επιτροπής τις 9ης Φεβρουαρίου 2005 για την τροποποίηση του παραρτήματος III του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου όσον αφορά την επιτήρηση μεταδοτικών σπογγωδών εγκεφαλοπαθειών σε αιγοειδή (Κείμενο που παρουσιάζει ενδιαφέρον για τον ΕΟΧ)

10.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 37/9
            
         
      ΚΑΝΟΝΙΣΜΌΣ (ΕΚ) αριθ. 214/2005 ΤΗΣ ΕΠΙΤΡΟΠΉΣ
   
   τις 9ης Φεβρουαρίου 2005
   για την τροποποίηση του παραρτήματος III του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου όσον αφορά την επιτήρηση μεταδοτικών σπογγωδών εγκεφαλοπαθειών σε αιγοειδή
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (1), και ιδίως το άρθρο 23 παράγραφος 1,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 999/2001 καθορίζει τους κανόνες για την επιτήρηση μεταδοτικών σπογγωδών εγκεφαλοπαθειών (ΜΣΕ) σε αιγοειδή.
            
         
               (2)
            
            
               Στις 28 Ιανουαρίου 2005, μια ομάδα εμπειρογνωμόνων για θέματα ΜΣΕ σε μικρά μηρυκαστικά, υπό την προεδρία του κοινοτικού εργαστηρίου αναφοράς για ΜΣΕ (ΚΕΑ), επιβεβαίωσε την ανίχνευση της σπογγώδους εγκεφαλοπάθειας των βοοειδών (ΣΕΒ) σε αίγα που εσφάγη στη Γαλλία. Πρόκειται για το πρώτο κρούσμα ΣΕΒ σε μικρό μηρυκαστικό υπό φυσικές συνθήκες.
            
         
               (3)
            
            
               Η πρώην επιστημονική συντονιστική επιτροπή (ΕΣΕ), κατά τη συνεδρίασή της στις 4-5 Απριλίου 2002, εξέδωσε γνώμη σχετικά με την ασφαλή προμήθεια υλικών από τα μικρά μηρυκαστικά, στην περίπτωση που καταστεί πιθανή η εμφάνιση της ΣΕΒ στα εν λόγω ζώα. Με τη γνώμη που διατύπωσε κατά τη συνεδρίασή της στις 26 Νοεμβρίου 2003, η επιστημονική ομάδα για τις βιολογικές πηγές κινδύνου της Ευρωπαϊκής Αρχής για την Ασφάλεια των Τροφίμων (ΕΑΑΤ) συμφώνησε με τη γνώμη της ΕΣΕ σχετικά με την ασφάλεια, ως προς τις ΜΣΕ, ορισμένων προϊόντων από μικρά μηρυκαστικά. Στη δήλωσή της 28ης Ιανουαρίου 2005 η προαναφερθείσα ομάδα της ΕΑΑΤ υπογραμμίζει επίσης το γεγονός ότι η σημασία του μεμονωμένου αυτού κρούσματος μόλυνσης αιγός στη Γαλλία από τη ΣΕΒ δεν έχει ακόμη αξιολογηθεί. Για το σκοπό αυτό, έχουν σημασία τα αποτελέσματα της αυξημένης επιτήρησης των ΜΣΕ σε αιγοειδή.
            
         
               (4)
            
            
               Σύμφωνα με τις γνώμες και τη δήλωση της ΕΣΕ και της ΕΑΑΤ που αναφέρονται ανωτέρω, πρέπει να επεκταθεί η επιτήρηση των αιγοειδών έτσι ώστε να βελτιωθούν τα κοινοτικά προγράμματα εξάλειψης. Τα εν λόγω προγράμματα βελτιώνουν επίσης το επίπεδο προστασίας του καταναλωτή, αν και η ασφαλής προμήθεια υλικών όσον αφορά τα προϊόντα από αιγοειδή εξασφαλίζεται και από τα ισχύοντα μέτρα, ιδιαίτερα τις διατάξεις του κανονισμού (ΕΚ) αριθ. 999/2001 σχετικά με την αφαίρεση των ειδικών υλικών κινδύνου.
            
         
               (5)
            
            
               Η επεκταθείσα επιτήρηση πρέπει να έχει ως βάση σύσταση για στατιστικά έγκυρη έρευνα του ΚΕΑ έτσι ώστε να εξακριβωθεί ο επιπολασμός της ΣΕΒ στα αιγοειδή όσο το δυνατόν ταχύτερα και να βελτιωθεί η γνώση της γεωγραφικής κατανομής καθώς και της κατανομής εντός του κοπαδιού. Για το λόγο αυτό, πρέπει να εφαρμόζεται σε όλα τα κράτη μέλη εστιάζοντας ιδιαίτερα στα κράτη μέλη όπου έχουν εντοπισθεί κρούσματα ΣΕΒ.
            
         
               (6)
            
            
               Ο κανονισμός (ΕΚ) αριθ. 999/2001 πρέπει να τροποποιηθεί ανάλογα.
            
         
               (7)
            
            
               Λόγω της σημασίας της εξασφάλισης του ανώτατου επιπέδου προστασίας του καταναλωτή και της αξιολόγησης του επιπολασμού της ΣΕΒ στα αιγοειδή, οι τροποποιήσεις που επιφέρει ο παρών κανονισμός πρέπει να τεθούν σε ισχύ χωρίς καθυστέρηση.
            
         
               (8)
            
            
               Το πρόγραμμα επιτήρησης των αιγοειδών πρέπει να επανεξεταστεί μετά το πέρας τουλάχιστον έξι μηνών αποτελεσματικής επιτήρησης και εφόσον η ΕΑΑΤ θα έχει εκδώσει γνώμη σχετικά με την ποσοτική αξιολόγηση του υπολειπόμενου κινδύνου από το κρέας αιγοειδών καθώς και από προϊόντα με βάση το κρέας αιγοειδών.
            
         
               (9)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα III του κανονισμού (ΕΚ) αριθ. 999/2001 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Φεβρουαρίου 2005.
      
         
            Για την Επιτροπή
         
         Markos KYPRIANOU
         
         
            Μέλος της Επιτροπής
         
      
   
   
      (1)  ΕΕ L 147 της 31.5.2001, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 36/2005 της Επιτροπής (ΕΕ L 10 της 13.1.2005, σ. 9).
   
      ΠΑΡΑΡΤΗΜΑ
      Στο παράρτημα III κεφάλαιο A μέρος II, τα σημεία 2 και 3 αντικαθίστανται από τα ακόλουθα:
      
         «2.   Επιτήρηση αιγοπροβάτων που σφάζονται για κατανάλωση από τον άνθρωπο
         
                     α)
                  
                  
                     Προβατοειδή
                     Κράτη μέλη στα οποία ο πληθυσμός προβατίνων και νεογέννητων προβατίνων που βρίσκονται σε φάση ζευγαρώματος υπερβαίνει τα 750 000 ζώα υποβάλλουν σε δοκιμή ετήσιο ελάχιστο δείγμα 10 000 προβάτων που σφάζονται για κατανάλωση από τον άνθρωπο σύμφωνα με τους κανόνες δειγματοληψίας που ορίζονται στο σημείο 4 (1).
                  
               
                     β)
                  
                  
                     Αιγοειδή
                     Τα κράτη μέλη υποβάλλουν σε δοκιμή υγιή σφαγέντα αιγοειδή σύμφωνα με τους κανόνες δειγματοληψίας που ορίζονται στο σημείο 4 και τα ελάχιστα μεγέθη δείγματος που αναφέρονται στον πίνακα A.
                     Εάν ένα κράτος μέλος αντιμετωπίζει δυσκολίες όσον αφορά τη συλλογή ικανοποιητικού αριθμού υγιών σφαγέντων αιγοειδών προκειμένου να επιτύχει το καθορισμένο ελάχιστο μέγεθος δείγματος, μπορεί να επιλέξει να αντικαταστήσει έως το 50 %, κατ’ ανώτατο όριο, του ελάχιστου μεγέθους του δείγματός του υποβάλλοντας σε δοκιμή νεκρά αιγοειδή ηλικίας άνω των 18 μηνών κατ’ αναλογία ένα προς ένα και επιπροσθέτως προς το ελάχιστο μέγεθος δείγματος που ορίζεται στο σημείο 3.
                     Πίνακας A
                     
                                 Κράτος μέλος
                              
                              
                                 Ελάχιστο μέγεθος δείγματος υγιών σφαγέντων αιγοειδών (2)
                                 
                              
                           
                                 Ισπανία
                              
                              
                                 125 500
                              
                           
                                 Γαλλία
                              
                              
                                 93 000
                              
                           
                                 Ιταλία
                              
                              
                                 60 000
                              
                           
                                 Ελλάδα
                              
                              
                                 20 000
                              
                           
                                 Κύπρος
                              
                              
                                 5 000
                              
                           
                                 Αυστρία
                              
                              
                                 5 000
                              
                           
                                 Άλλα κράτη μέλη
                              
                              
                                 Όλα
                              
                           
               3.   Επιτήρηση αιγοπροβάτων που δεν σφάζονται για κατανάλωση από τον άνθρωπο
         Τα κράτη μέλη υποβάλλουν σε δοκιμές σύμφωνα με τους κανόνες δειγματοληψίας που ορίζονται στο σημείο 4 και τα ελάχιστα μεγέθη δείγματος που αναφέρονται στον πίνακα B και τον πίνακα Γ, αιγοπρόβατα που έχουν πεθάνει ή θανατωθεί αλλά:
         
                     —
                  
                  
                     δεν θανατώθηκαν στο πλαίσιο εκστρατείας εκρίζωσης νόσου,
                  
               
                     —
                  
                  
                     δεν εσφάγησαν για κατανάλωση από τον άνθρωπο.
                  
               Πίνακας B
         
                     Πληθυσμός, στο κράτος μέλος, προβατίνων και των νεογέννητων προβατίνων που βρίσκονται σε φάση ζευγαρώματος
                  
                  
                     Ελάχιστο μέγεθος δείγματος νεκρών προβατοειδών (3)
                     
                  
               
                     > 750 000
                  
                  
                     10 000
                  
               
                     100 000-750 000
                  
                  
                     1 500
                  
               
                     40 000-100 000
                  
                  
                     500
                  
               
                     < 40 000
                  
                  
                     100
                  
               
            
         Πίνακας Γ
         
                     Πληθυσμός, στο κράτος μέλος, αιγών που έχουν ήδη γεννήσει και των αιγών που ζευγαρώνουν
                  
                  
                     Ελάχιστο μέγεθος δείγματος νεκρών αιγοειδών (4)
                     
                  
               
                     > 750 000
                  
                  
                     10 000
                  
               
                     250 000-750 000
                  
                  
                     3 000
                  
               
                     40 000-250 000
                  
                  
                     1 000
                  
               
                     < 40 000
                  
                  
                     100 % έως 200»
                  
               
      
         (1)  Το ελάχιστο μέγεθος δείγματος υπολογίστηκε για την ανίχνευση επιπολασμού ύψους 0,03 % με αξιοπιστία 95 % όσον αφορά τα σφαγμένα ζώα.
      
         (2)  Τα ελάχιστα μεγέθη δείγματος καθορίστηκαν λαμβάνοντας υπόψη το μέγεθος του αριθμού των υγιών σφαγέντων αιγοειδών και τον επιπολασμό της ΣΕΒ σε κάθε κράτος μέλος. Αποσκοπούν επίσης στον καθορισμό εφικτών στόχων. Τα ελάχιστα μεγέθη δείγματος άνω των 60 000 επιτρέπουν την ανίχνευση επιπολασμού της τάξης του 0,0017 % με ποσοστό αξιοπιστίας 95 %.
      
         (3)  Τα ελάχιστα μεγέθη δείγματος καθορίστηκαν λαμβάνοντας υπόψη το μέγεθος των πληθυσμών προβάτων σε κάθε κράτος μέλος και αποσκοπούν στον καθορισμό εφικτών στόχων. Τα ελάχιστα μεγέθη δείγματος 10 000, 1 500, 500 και 100 ζώων θα επιτρέψουν την ανίχνευση επιπολασμού της τάξης του 0,03 %, 0,2 %, 0,6 % και 3 %, αντίστοιχα, με ποσοστό αξιοπιστίας 95 %.
      
         (4)  Τα ελάχιστα μεγέθη δείγματος καθορίστηκαν λαμβάνοντας υπόψη το μέγεθος των πληθυσμών αιγοειδών σε κάθε κράτος μέλος και αποσκοπούν στον καθορισμό εφικτών στόχων. Τα ελάχιστα μεγέθη δείγματος 10 000, 3 000, 1 000 και 200 ζώων θα επιτρέψουν την ανίχνευση επιπολασμού της τάξης του 0,03 %, 0,1 %, 0,3 % και 1,5 % αντίστοιχα, με ποσοστό αξιοπιστίας 95 %.